ઘરમાં કોઈ પ્રસંગ આવે એટલે મહીનાઓ પહેલા તૈયારી ચાલુ થઈ જતી હોય છે અને આ તૈયારી છેક પ્રસંગનાં આગલા દિવસ સુધી ચાલતી રહે. એન્ડ ટાઈમ સુધી મહિલાઓને શું પહેરવું કોની સાથે શેનું મેચિંગ કરવું તેવી ચિંતાઓ રહેતી હોય છે. તેમાં પણ જ્વેલરી ખરીદવી, પહેરવી અને સાચવવી કાળજી માગી લે તેવુ કામ છે. પ્રસંગ પત્યા પછી એટલા બધા કામ હોય, અથવા તો એક પ્રસંગ પછી તરત બીજા પ્રસંગ માટે તૈયાર થવાનું હોય ત્યારે એક જ બેગમાં જ્વેલરી, હેરસ્ટાઈલનો સામાન, મેકઅપ બધુ ભેગુ જ કાઢીને મૂકી દે છે. પરીણામે જ્વેલરી જલ્દી ખરાબ થઈ જાય છે. અહીં આપણે જ્વેલરીની જાળવણી વિશેની ટિપ્સ જોઈશું.